open-index/open-wikipedia-markdown huggingface dataset:
Alhassan Sayibu Suhuyini

**Alhassan Sayibu Suhuyini** (ba da dua o nɛ 12 mɔtul nwadig 1979) anɛ Ghana labadies nɛ pɔlitis nwɛɛd. O anɛ Maasim tiig Naadɔɔg, nid. O paas nɛ Wadmaanib yikanɛ paasi ayɔpɔi Ghana Republic kanɛ paasi anaasi la ni tis Tamale North sʋʋlʋm dim.

## O sakur ken yɛla
Alhassan Suhuyini da keŋnɛ Ghana Secondary School dinɛ yʋʋn an Ghana Senior High School,  GHANASCO bɛ Tamale sʋ'ʋlʋmin la. O mɔr B.Sc. Public Administration nɛ M.Sc. Development management kasɛta gbaʋŋ yi Ghana Institute of Management and Public Administration.

## Tʋʋma
O da pinili o labadiesʋg tʋʋma nɛ Diamond FM bɛ Tamale la ka naan yi keŋ Ghana tenpʋtitaarin la. O da tʋm biela bɛ Citi FM nɛ Metro TV bɛ Accra la ka naan keŋ tʋm nɛ Radio Gold. Banɛ kɛlisid labaya da vɔɔt o ka o di Talk Show Host yʋma tusa ayi' nɛ yinne, (2011), yʋma tusa ayi' nɛ pii nɛ ayi' (2012) nɛ yʋma tusa ayi' nɛ pii nɛ atan' (2013) la. (Ghana Radio and Television Personality Awards). Yʋma tusa ayi' nɛ pii nɛ atan' la (2013), South Korean government da gaŋ o, ka yɔ tis o ye o keŋ South Korea paas Next Generational Leaders from Africa program. O da anɛ delegate yʋma tusa ayi' nɛ pii nɛ anaasi (2014) International Visitor Leadership Program, a United States Department of State professional exchange program. O da tʋm Radio Gold bɛ Accra la, anina o da tʋm zinisa ayi the morning show called the "Gold Power Drive" nɛ weekend socio-economic and political current affairs program - Alhaji and Alhaji talk show.

## Pɔlitis tʋʋma
Pirɛsidɛn John Dramani Mahama da gaŋ o yʋma tusa ayi' nɛ pii nɛ atan' la ni (2013) ye o paas Ghana Civil Aviation Authority (GCAA) ni. Yʋma tusa ayi' nɛ pii nɛ anaasi la ni (2014) onɛ da an banɛ gɔsid pianad yɛla tis (Communications Manager) National Hajj Council (Ghana). O da zien Maasim tiig Naadɔɔg la nɔba zugʋ nya' ka di Tamale North kʋk la yʋma tusa ayi' nɛ pisi Ghana wʋsa vɔɔdʋg la ka lieb Wadmaan. O da paam vɔɔt tusa pisi nɛ yinne, kɔbisyi nɛ pisnii (21,280) dinɛ an pisyuobʋ nɛ ayɔpɔi dual pisyɔpɔi nɛ awai kɔbʋg pʋʋgin (67.79%).

## Mɛŋ bɛllim
Suhuyini anɛ paan. O da dii o pʋa Hamdiya Amadu Yakubu Vorsk nɛ yʋma tusa ayi' nɛ pii nɛ atan' 2013 la ni.

## Gbanvɛɛnsa
Alhassan Tampuli Sulemana

**Alaazi Alhassan Tampuli Sulemana** anɛ Ghana pɔlitiks nwɛɛd ka paas Wadmaanib yikanɛ paasi anii  Gaana Republic kanɛ paasi anaasi la ni tis Gushegu Constituency bɛ Northern Region sʋʋlim, o anɛ Wabʋg Naadɔɔg, New Patriotic Party nid. O anɛ Minista nyaadɔl tis laadi naanid zinig yinne waae zinig yinne yɛla.

## On siniŋ siem nɛ o sakur yɛla
Ban da dua Sulemana nɛ yʋʋm tusir, kɔbiswai nɛ pisyɔpɔi nɛ ayuobʋ, Nwadisa anu la dabpisi nɛ ayɔpɔi daar (27 May, 1976) o ynɛ Zinindo bɛ Northern region sʋʋlim, Ghana la. O da maali o O Level nɛ yʋʋm tusir kɔbiswai nɛ piswai nɛ anaasi (1994) nɛ o QCL in Barrister and Solicitor yʋʋm tusa ayi nɛ piinɛ yinne (2011). O da tɔlisi maali o DPA in Public Administration yʋʋm tusa ayi nɛ ayi la ni (2002). Din nyaaŋ ka o maali o bachelor's degree in Public Administration yʋʋm tusa ayi nɛ anu la ni (2005). O da lɛn maali o LLB in General Law yʋʋm tusa ayi nɛ awa la ni (2009). Yʋʋm tusa ayi nɛ piinɛ atan la ni (2013), o da maali o master's degree in law in Energy and Environmental Law.

## Tʋʋma
Sulemana da anɛ Chief Executive tis National Petroleum Authority.

## Pɔlitis
Sulemana anɛ Wabʋg Naadɔɔg la, NPP nid ka an Wadmaani MP tis Gusheigu Constituency sʋʋlim bɛ Northern region la. Yʋʋm tusa ayi nɛ pisi (2020) Gaana vɔɔtʋg la, o da di Wadmaan kʋk la nɛ vɔɔt tusa pistan, kɔbisnaasi nɛ yinne (30,401) ka Maasim tiig Naadɔɔg, NDC nid la, Mohammed Yussif Malimali da paam vɔɔt tusa pisi nɛ anii nɛ pisnu nɛ anu (28,055) ka NDP nid la, Abdulai Abdul-Razak da paam vɔɔt kɔbis yi nɛ pisnu (250).

**Laasbanɛ ni ka o tʋm**

Sulemana paas laaskanɛ gɔsid Wadmaanib yin suor dɔlisʋg la (Standing Orders), ka lɛn paas laaskanɛ gɔsid kpikpiŋ yɛla (Business Committee) nɛ laaskanɛ gɔsid tʋʋma tisid/ kpɛɛmnam gaansʋg yɛla (Appointments Committee).

## Mɛŋ bɛlim
Suleman anɛ mɔr.

## Tʋʋmsʋma
Yʋʋm tusa ayi nɛ pisi nɛ yinne Nwadisa ayi la ni, Sulemana da ziel nɔɔr ye na mɛ Naayir Kpatinga sʋʋlim

## Gbanvɛɛnsa
Alhassan Umar

**Alhassan Umar** anɛ Ghana nid kanɛ an pɔlitis wɛɛd nɛ wadmaan paas wadmaanib yikanɛ paasi ayɔpɔi la, n bɛ Ghana Republic kanɛ paasi anaasi la ni. O anɛ wadmaan tis Zabzugu Constituency teŋkanɛ bɛ Northern Region sʋulim la. O anɛ maasim tiig naadɔɔg la nid.

## O bɛllim yɛla
Ba da dua Alhassan nɛ yʋma tusir nɛ kɔbiswai nɛ pisyuobʋ nɛ ayuobʋ nwadisa ayuobʋ li dabisim pisi nɛ awai daar (29 sigir nwadig 1966) m bɛ Zabzugu kanɛ bɛ Northern region Ghana nwa.

## O sakur ken yɛla
O mɔr Master of Business Administration n yit University of Phoenix, nɛ B.A Biological Science n yit State University of NJ ni, nɛ Rutgers University ni. O Lɛn mɔr paannib kasɛtta gbaʋŋ yit Gambaga Training College.

## Gbanvɛɛnsa
Ali Maiga Halidu

**Ali Maiga Halidu** anɛ Ghana pɔlitis nwɛɛd ka paas wadmaanib yir kanɛ paas ayɔpɔi, Ghana Republic kanɛ aan anaasi la, o anɛ wadmaan tis Dormaa West Constituency kanɛ bɛ Brong-Ahafo Region la ka zi'e wabʋg naadɔɔg, nɔba zug.

## O vʋm si'iŋir yɛla
Ba da dua Ali Maiga Halidu nɛ yʋʋm tusir nɛ kɔbiswai nɛ pisnii li nwadisa atanˈ la dabpii nɛ yinne daar (dawalig nwadig 11, 1980). O yinɛ Nkrankwanta, bɛ Brong Ahafo Region.

## Gbaʋŋ zamisʋg
Halidu da maali o bachelor's digirii bɛnɛ University of Cape Coast; O da tɔlis o gbaʋŋ zamisʋg la n keŋ maal o Master of Philosophy bɛ Cambridge dinɛ bɛ United Kingdom la.

## Tʋʋma yɛla
Halidu da anɛ paan nyaandɔl bɛ University of Cape Coast yʋʋm yinne ka yʋʋn lieb paan mɛŋir tʋm bɛ Ghana gbaʋŋ zamisʋg lʋgʋr la ni yʋʋm yinne din yi yʋʋm tusa ayi nɛ ayuobʋ (2006) ti paae yʋʋm tusa ayi nɛ ayɔpɔi (2007) la ni. O da lieb onɛ gɔsid diib nɛ kuob nɛ gʋʋl bɛllim yɛla la, yʋma atan. Nananna o anɛ development consultant nɛ pɔlitis nwɛɛd amɛŋa.

## Pɔlitis nwɛ'ɛb yɛla
Yʋʋm tusa ayi nɛ pii nɛ ayuobʋ (2016) Ghana wʋsa vɔɔtʋgin la, Halidu da nyaaya ka di wadmaan kʋk la bɛ Dormaa West Constituency bɛ Brong-Ahafo Region la, Wabʋg naadɔɔg, New Patriotic Party nɔba zug. O da paam vɔɔt tusa anii,
nɛ kɔbisnaasi nɛ pisi nɛ ayi (8,422) yi vɔɔt tusa pi inɛ ayuobʋ nɛ kɔbisyɔpɔi nɛ pisi nɛ anu (16,725) dinɛ zɛm nɛ vɔɔt pisnu dual pisnii nɛ anii kɔbiga pʋʋgin (50.88%).

## Mɛŋ bɛllim yɛla
Ali Maiga Halidu mɔr pua nɛ biisa ayuobʋ. O an mɔr.

## Gbanvɛɛnsa
Alima Mahama

**Hajia Alima Mahama** du'am saŋa, ba da du'a o nɛ  nwadis piiga nɛ yinnɛ la ni dabisim piiga nɛ ayɔpɔi daar la, yʋʋm 1957. n bɛ Walewale linɛ bɛ North East sʋ'ʋlʋm la. Onɛ an Ghana yiiga pu'a kanɛ lieb ambassador tis US bɛ na'asatɛŋ sʋ'ʋlʋm.

O anɛ Lɔya ka da an minisita tis pu'ab nɛ biis yɛla yi yiiga nwadig 2005 ti paae yiiga nwadig 2009 la ni ( minista kanɛ gɔsid pu'ab nɛ biis bɛllim yɛla). Li da anɛ Ghana zugraan kʋdʋg John Kufuor Saŋa ka o da tʋm kpɛɛm bama tʋʋma la.

O mɛ da anɛ minisita kanɛ gɔsid teŋkpɛmis nɛ ba maalʋg yɛla bɛ Ghana Zugraan Nana Akuffo Addo saŋa, lin da yi yiiga nwadig la dabisim piiga daar 2017 ti paae yiiga nwadig la daba ayɔpɔi daar 2021.

Hajia Alima Mahama da anɛ wadmaan tis Nalerigu /Gambaga constituency ka an wabʋg na'adɔɔg la nid bɛ wadmaanib yir apɔpɔi Ghana Republic linɛ paas anaasi la ni.

## Sakur ken yɛla
Alima Mahama da pin'il o secondary sakur nɛ Wesley Girls Senior High School bɛ Cape Coast. O da tɔlis o sakur la keŋ University of Ghana, anina Ka o da paam Bachelor's degree in Law and Sociology. O da lɛm tɔlisi keŋ Rutgers University nɛ University of Ottawa n yʋ'ʋn paam degree tita'ar bɛ  ( public policy and Development planning and administration. Ba da buol Hajia Alima Mahama Ghana lɔyanam la'asʋg la ni 1982.

## Pɔlitis nwɛ'ɛb yɛla
Hajia Alima Mahama da anɛ minista kanɛ gɔsid pu'ab nɛ biis bɛllim yɛla John Agyekum Kuffuor gɔmma saŋa la.

Alima Mahama da nyi'a wabug na'adɔɔg  gaansʋg kanɛ bɛ 2016 ni la ka di, hali ka lieb wadmaani tis Nalerigu/Gambaga sʋ'ʋlʋm .

## O tʋʋmbanɛ paas
O da anɛ kpɛɛm bɛ clean cooking Alliance nɛ leadership council la'asʋg tʋʋma ni.

## Gbanvɛɛnsa
Alhassan Bashir Fuseini

**Alhassan Bashir Fuseini** ka bɛdigʋ mii o ye Alhaji A.B.A Fuseini (fuluŋfug nwadig 2, 1956) la anɛ labaya tʋntʋn ka lɛn an pɔlitis nwɛɛd. O anɛ Ghana Northern Region la minista nyaadɔl kʋdʋg. O paas Ghana wadmaanib yikanɛ paasi ayɔpɔi la, Ghana Republic kanɛ paasi anaasi la. O anɛ wadmaan tis Sagnarigu teŋkanɛ bɛ Northern Region sʋʋlim la. O anɛ maasim tiig naadɔɔg la nid.

## O mɛŋ bɛlim
Fuseini anɛ mɔr. O mɔr pʋa nɛ biisi Anaasi

## On si'iŋ siem nɛ o sakur ken yɛla
Ba da dua Fuseini nɛ yʋʋm tusir nɛ kɔbiswai nɛ pisnu nɛ ayuobʋ la Nwadisi ayi' la daba ayi' daar (Fuluŋfug nwadig 2, 1956). O yinɛ Tamale, tenkanɛ bɛ Northern Region n bɛ Ghana la sʋʋlim. O da keŋnɛ Yendi secondary school nɛ T.I. Ahmadiyya Senior High School, Kumasi. O da maal o yiiga digrii nɛ University of Ghana, ka lin nyaaŋ ka o keŋ Essex University bɛ UK la ka die  master's digirii in Human Rights yʋʋm tusir nɛ kɔbiswai nɛ piswai nɛ atan' (1993) la ni. O mɛ lɛm mɔr Post Graduate Diploma linɛ ka o paam yi International Institute of Journalism bɛ Berlin.

## Pɔlitis nwɛ'ɛb yɛla
Fuseini anɛ maasim tiig naadɔɔg nid (NDC). Yʋʋm tusa ayi' nɛ pii nɛ ayi' la ni (2012), o da zien Maasim tiig nɔba zugʋ nyia Sagnarigu wadmaan kʋk la ka di, ka keŋ paas Ghana wadmaanib yikanɛ paasi ayuobʋ la, Ghana Republic kanɛ paasi anaasi la ni.

## O tʋʋma yɛla
Night Editor at *Daily Graphic*, Graphic Communications Group of Companies, Accra

O da anɛ Northern Region sʋʋlim Minista nyaandɔl yʋʋm tusa ayi' nɛ pii nɛ atan' (2013) keŋ paae yʋʋm tusa ayi' nɛ pii nɛ ayɔpɔi (2017).

Wadmaan yʋʋm tusa ayi nɛ pii nɛ atan' yʋʋmpaal nwadig la daba ayɔpɔi daar ken paae zina (yʋʋmpaal nwadig 7, 2013–paae zina ; 2nd term)

## Gbanvɛɛnsa
Aliu Mahama

**Alhaji Aliu Mahama** (3 March 1946 – 16 November 2012) anɛ Ghana nid onɛ da an engineer nɛ pɔlitiks nid onɛ an zugdaan-nya'adɔl tis Ghana bɛ 7 January 2001 ti paae 7 January 2009. O da anɛ Wabig paati nid, onɛ da an yiiga Muslim kani an zugdaan nya'adɔl tis Ghana.

Dagomba nid, Aliu Mahama zamisnɛ yi Government Secondary School bɛ Tamale la dinɛ yi 1960 ti paae 1967, bɔɔdi o Ordinary nɛ Advanced Level Certificates. O da kɛŋ tuoni kɛŋ Kwame Nkrumah University of Science and Technology, Kumasi dinɛ yi 1967 ti paae 1971 dinɛ ka o da paam B.Sc. bɛ Building Technology.

## O pin'ilʋg nɛ o sakur yɛla
Mahama da anɛ onɛ naae Ghana Institute of Management and Public Administration (GIMPA). O paam kaseta gbana ayi' bɛ Institute in Project Planning and Management nɛ Leadership ni.

## O mɛŋ yɛla
O da dinɛ Hajia Ramatu Mahama ka di aan o pʋ'a. Ba biribiŋ Farouk Aliu Mahama anɛ Mp tis  Yendi constituency nɛ board chair of the Ghana Integrated Iron and Steel Corporation.

## O tʋʋm yɛla
O da sin'iŋi o tʋʋma nɛ bɛ Bolgatanga regional office bɛ State Construction Corporation an Engineer/Construction dinɛ yi 1972 ti paae 1975.

O da paam dʋ'ʋsʋg ye o an Assistant Regional Manager ka ba niŋʋ Koforidua Regional Office of the corporation dinɛ yi 1975 ti paae 1976. O da mɔr kpɛŋ la an Regional Manager sʋ'oe Northern Region, Tamale dinɛ yi June 1976 ti paae August 1982.

Ka 1982 nii, o  pin'ili o mɛŋ civil engineering and general construction firm, LIDRA Limited, ka an di managing director. Onɛ da an Chairman of the Northern Regional Contractors Association dinɛ yi 1996 ti paae December 2000 vɔɔtʋg la ni.

Onɛ da an Councilor bɛ Yendi District Council bɛ 1978 nɛ Assemblyman bɛ Tamale Municipal Assembly bɛ 1990. O da lɛm an Chairman bɛ Economic Development Committee of the Tamale-Louisville Sister State Committee.

O da an board member bɛ secondary schools bɛ Northern Region pɛ'ɛsnɛ Tamale Polytechnic. O da lɛm an board member tis Ghanaian Premier League side Real Tamale United, dinɛ ka o  da an onɛ pin'ili di.

## Gbanvɛɛnsa
All People's Congress (APC)

**All People's Congress** anɛ naadɔɔgʋ bɛ Ghana ka ba da aaen yi People's National Convention (PNC) naadɔɔg la ni.

## Labakʋda (Din pinil siem)
Hassan Ayariga on da aaen yi People's National Convention la, on da nyaa ba Zuraan naam la nɛ Edward Mahama yʋʋm tusa ayi nɛ piinɛ yuobʋ nwadis piinɛ yi (December 2016) Ghana wʋsa vɔɔtʋgin la ka pʋ di la. Naadɔɔg la pianakpan vɔɔtʋgin la anɛ ba tis tʋʋma ka tiak teŋ la ziesim.

## Gʋʋŋir
Nwadis ayi ka yʋʋm tusa ayi nɛ piinɛ yuobʋ vɔɔtʋg naan paae la, Charlotte Osei, onɛ an kʋkdaani tis Electoral Commission of Ghana da mɔɔl ye Zuraan naanyaadib piinɛ tan (13 presidential candidates), ka Hassan Ayariga paas, pʋ mɔr suori na nya nwadis piinɛ ayi vɔɔtʋg la ka di yinɛ ban mɔr gbɛlima nɛ ba gbana banɛ ka ba da tis commission la. Gbɛlimbama sieba anɛ o da pʋ paal on yit teŋsia bɛɛ constituency kanɛ ka o bɛ o gbaʋŋ la zugɔ, o nimbanɛ da tikki o gbaʋŋ la mɛ da tik sieba gbana mɛn dinɛ gɛɛs vɔɔtʋg wadanam. Ba da zɛrig o ye o gbana la ka banɛ ka o ye banɛ tik la mɛŋi sid tikkɛ ka ye ba na mɔr o keŋ tis Ghana Police Service ka ba vɛɛnsi di yɛla. Banɛ da tik la yinne mɛ da lɛn tikki tisi o naadɔkʋdʋg la PNC nid la. Ayariga da pianaya nɛ sunsanaŋ nɛ yɛlbama, ka buosid ye bɔ ka ba ye o kʋ nyaŋi nyaa ka laam mi ye yʋda la wʋsa anɛ sida. 

## Vɔɔtʋg tʋʋma
**Wadmaannib vɔɔtʋg**

**Zuraanam vɔɔtʋg**

## Gbanvɛɛnsa
Ama Pomaa Boateng

**Ama Pomaa Boateng** (ba da du'a o nɛ 19 mɔtul nwadig 1975) anɛ Ghana  nwa pɔlitis nwɛɛd. O anɛ wabʋg naadɔɔg la nid.Ka an Juaben Constituency kanɛ bɛ Ashanti Region sʋʋlum Ghana nwa la wadmaan.

## O bɛllim nɛ o Sakur ken yɛla.
Ba da du'a Ama Pomaa nɛ Juaben nɛ yʋʋm tusir nɛ kɔbiswai nɛ piisyɔpɔi nɛ anu la ni, li nwadis anii la, dabisim pii nɛ awai la ni. Juaben bɛnɛ Ashanti tuuru sʋʋlum. O  da   keŋnɛ Senior High sakur nɛ Holy Child School kanɛ bɛ Cape Coast la. O mɔr kasɛta gbaʋŋ kanɛ ka ti buon ye, master's degree in information studies yit Anglia Ruskin University.

Ama lɛm mɔr kasɛtta gbaʋŋ kanɛ ka ti buon ye, Certificate in Computing yit Westminster University kanɛ bɛ London UK la. Ka yʋʋm tusa ayi nɛ pii nɛ ayi la ni,  o da die kasɛtta gbaʋŋ kanɛ ka ba buon ye, Certificate in e-waste yit United Nations e-waste Academy ni. O Lɛm mɔr kasɛtta gbana yit Penn Foster nɛ Wild PCS nɛ Harvard University nɛ House of Democracy Partnership/ NDI ni.

## Tʋʋma
Ama Pomaa tʋm linɛ ka ti buon ye, IT consultant ka lɛm an Executive Director tis Ghanaian High-tech Women in Accra, nɛ NGO in IT training. O lɛn anɛ kʋkdaan kanɛ paasi bɛ linɛ ka ti buon ye, Ghana's Parliament /ICT Steering Committee la. Ama lɛm paas nidib banɛ gɔsidi ti Ghana nwa lʋgkanɛ ka ti buon ye, National Petroleum Authority la. O lɛm anɛ laasʋg kanɛ ka ti buon ye, Complaints and Settlements Subcommittee la kukdaan.

## Pɔlitis nwɛ'ɛb yɛla
Ama Pomaa anɛ wabʋg naadɔɔg nid ka da zi'en wabʋg nadɔɔg la nɔba zug n di lieb wadmaan tis Juaben Constituency linɛ bɛ Ashanti tuuru ni la, yʋʋm tusa ayi nɛ pii nɛ ayuobʋ vɔɔdʋg la ni. Ba naanyi'adib atan da zien. Ba da anɛ Nana Prempeh Amankwaah onɛ an maasim tiig na'adɔɔg la nid nɛ Gallo Stephen Ayitey onɛ mɛ an Nɔraʋg na'adɔɔg la nid. Bama mɛ da zieni ba na'adɔɔd la nɔba zugu da nyi'a naam la bɛ Juaben Constituency la ni yʋʋm tusa ayi nɛ pii nɛ ayuobʋ la ni, li nwadis pii nɛ ayi la daba ayɔpɔi daar. O da di vɔɔɔdʋg la. O da paam vɔɔt 22,323 yi 29,606 pʋʋgin ka li an 75.40 kɔbiga pʋdigir pʋʋgin.

## Laasʋg
Ama Pomaa paas laasbanɛ ka ti buon ye, Gender and Children Committee nɛ Food, Agriculture and Cocoa Affairs Committee la ni.

## O Tʋʋma ɛɛmbʋg
O  nyaŋi dɔlisi o a-sʋ'oe-m-mɛŋ lʋgʋr la ni mɔr tʋʋm kanɛ ka ti buon ye, Cisco Networking Academy program na tis pu'asada.

## O bɛllim
Ama Pomaa mɔr sid nɛ biig yinne. O anɛ karimbiig.

## Gbanvɛɛnsa
Amadu Bukari Sorogho

**Amadu Bukari Sorogho** anɛ Ghana pɔlitis nwɛɛd. O da anɛ wadmaani tis Abokobi-Madina Constituency din yi yʋʋmtusa ayi nɛ anu yʋʋmpaal nwadig la daba ayɔpɔi daar (7 January 2005) paae yʋʋm tusa ayi nɛ piinɛ atan yʋʋmpaal nwadig la ni (06 January 2013). Din yi yʋʋm tusa ayi nɛ piinɛ atan yʋʋmpaal nwadig la daba ayɔpɔi daar (7 January 2013) paae yʋʋm tusa ayi nɛ piinɛ ayɔpɔi yʋʋmpaal nwadig daba ayuobʋ daar (6 January 2017), o da anɛ wadmaani tis Madina Constituency.

## On siniŋ siem nɛ o sakur yɛla
Ba da dua Sorogho nɛ yʋʋm tusir, kɔbiswai nɛ pisnu nɛ nu nwadisa anu la daba anu daar (5 May 1955). O yinɛ Bawku, bɛ Upper East Region sʋʋlim Ghana la. O da maali o bachelor of arts in political science University of Ghana yʋʋm tusir, kɔbiswai nɛ pisnii nɛ yinne (1981) ka din nyaaŋ ka o tɔlisi keŋ Ghana Institute of Management and Public Administration (GIMPA) maali o post graduate studies ka naae yʋʋm tusir, kɔbiswai nɛ piswai nɛ tan la ni (1993). O da die o Trade and Finance kasɛta gbaʋŋ yinɛ World Bank Institute, bɛ Washington yʋʋm tusa ayi nɛ awai la ni (2009).

## Tʋʋma
Sorogho tʋʋma anɛ Human Resource Manager nɛ Public Relations Consultant. Fassi ka o kpɛn pɔlitis la, o da anɛ Human Resource nɛ Public Relations Consultant Manager tis Desimone Group Of Companies Limited bɛ Accra.

## Pɔlitis
Sorogho da zien maasim tiig Naadɔɔg, NDC nɔba zugʋ kpɛn wadmaanib yin yʋʋm tusa ayi nɛ anu yʋʋmpaal nwadig la (7 January 2005) zieni tis Abokobi-Madina Constituency. O da zieni tisi ba din yi yʋʋm tusa ayi nɛ anu (2005) paae yʋʋm tusa ayi nɛ piinɛ ayi (2012). Ka ban da buak constituency la. Din yi yʋʋm tusa ayi nɛ piinɛ atan yʋʋmpaal nwadig la daba ayɔpɔi daar (7 January 2013) kem paae yʋʋm tusa ayi nɛ piinɛ ayɔpɔi yʋʋmpaal nwadig daba ayuobʋ daar (6 January 2017) o da anɛ wadmaani tis Madina Constituency. O da lɛn nya kʋk la yaas ka pʋ dii amaa ka Saddique Boniface Abu-Bakar onɛ an Wabʋg Naadɔɔg, New Patriotic Party nid la diyʋʋm tusa ayi nɛ piinɛ ayuobʋ (2016) Ghana dim wʋsa vɔɔtʋg la ni. Yʋʋm tusa ayi nɛ piinɛ anii la ni (2018) o da nya Maasim tiig naadɔɔg kʋkdaan nyaandɔl, National Vice Chairman of the NDC, amaa ka pʋ di ka Said Sinare di ka bas o.

## Mɛŋ bɛllim
Sorogho mɔr pʋa nɛ biisa yuobʋ. O pʋʋsidnɛ mɔɔm pʋʋsim.

## Gbanvɛɛnsa
Amadu Hamza

**Amdu Hamza** anɛ Municipal Chief Executive tis Bawku municipality bɛ Upper East Region su'ulim, Ghana.
## O na'am yɛla
Bawku naakim sɛnlim Amadu Hamza, onɛ yʋʋn an Bawku Municipal Chief Executive (MCE) nɛ onɛ siak ka zinin ye o tɔlis tʋʋma tɛŋgbaug la zugun la.

Abdulai Majeed Wintima gaad na'akim la tuoni tis nɔɔr tid Ghana New Agenda kanɛ bɛ Bawku la ye “laanɛ nidibi yamisid ye nidib kɔnɔb-kɔnɔb bɛ tɛŋ la ni la, ba maal nɔɔryinne ka siaki tɔɔn ti o ye o an MCE tis Bawku la. Di anɛ dinɛ bigis ye tiir bɛ tisid Mr. Amadu Hamza din ka na'akim la niŋ yada ye o anɛ onɛ na mɔr tɛŋmaalʋgi tisid Municipal la nwɛnnɛ dinɛ pʋn tɛŋin sɔbi o yɛla sa la.

O lɛm kɛŋ tuoni yel ye ‘li ka buosʋg ye gɔmna la gaŋir la pʋ dɔl nidib la bɔɔdin kati wae tɛŋgbaug la maalʋgɔ. MCE kʋ nyaaŋi maal tɛŋgbaug la tɛŋmaalʋg maanɛ, amaa li anɛ ti zana wʋsa laasʋg nɛ nɔɔryinne pɛɛsnɛ Assembly la ka tɛŋ la kɛŋ tuon dɔlisi li yɛlisim.
Nidibi tisid o nɔsʋŋ la, naakim la mɛn tisi ba nɔɔr ye ban na sʋŋ o ka tɛŋmaalʋg kɛŋ tuon hali ti paae Upper Easst bɛn.

## Gbanvɛɛnsa
Amidu Issahaku Chinnia

**Amidu Issahaku Chinnia** (dʋanɛ 20 May 1978) anɛ Ghana pɔlitiks nwɛɛd ka an Wabʋg Naadɔɔg la, New Patriotic Party nid. O anɛ Wadmaani tis Sissala East Constituency bɛ Upper West Region la ka lɛn an Deputy Regional Minister.

## On siniŋ siem nɛ o sakur yɛla
Amidu yinɛ Bugubelle bɛ Upper West Region sʋʋlim, Ghana. O da keŋnɛ Tumu Secondary Technical School ka tɔlisi keŋ Nusrat Jahan Ahmadiyya College of Education bɛ Wa la o zamisi lieb paan (teacher). O mɔnrɛ MPhil in Agriculture (Horticulture) kasɛtta gbaʋŋ

## Gbanvɛɛnsa
Ambrose Dery

**Ambrose Dery anɛ** onɛ ka ba da dua o nwadisa anii la li dapisi nɛ atan' daar  yʋʋm tusir yinne nɛ Kɔbiswai nɛ pisnu nɛ ayuobʋ **(**23 mɔtul nwadig 1956) la ni,ka o an Ghana pɔlitis nwɛɛd. O lɛn anɛ Interior Minister ka lɛn an Nandom Constituency  wadmaan Onɛ da zien Wabʋg Na'adɔɔg la nɔba zugu nyi'a di ya'an yʋʋm tusa ayi nɛ pii nɛ ayuobʋ vɔɔdʋg yʋum la ni.

## O vυm bɛllim yɛla
Girima daan. Dery onɛ an wada tυmtυm la da kpɛn' University of Ghana nɛ yʋʋm 1977 la ni on da naae ka yina nɛ Bachelor of Law (LL. B), ka yʋʋma 1982 la ni ka ba da buol o paas wada tυmtυmnib la ni.

## O tʋʋma yɛla
Dery da anɛ Dery & Co tʋʋma ni la kpɛɛm.

## Pɔlits tʋʋma
Yiiga Ka o naan kpɛn wadmaanib yir la ni yυʋma tusa ayi nɛ anii la ni la,ba da gaŋ Hon. Dery yʋʋm tusa ayi nɛ atan' yʋʋm la ni, Ka o niŋ Deputy Attorney General.  O mɛ da lɛn niŋ gɔmma lʋga  ayi' (2) kpɛɛm, Onɛ da lieb Upper West Region Minista yʋʋm tusa ayi nɛ anaasi la ni ti paae tusa ayi nɛ ayuobʋ yʋʋm la ni, nɛ Minista of State, Ministry of Justice la yʋʋm tusa ayi nɛ anu  la ti paae tusa ayi nɛ ayuopɔi yʋʋm la.  Hon. Dery da an Deputy Minority Leader, Ghana wadmaanib yir kanɛɛ paas anu la ni.yʋʋm tusa ayi nɛ anii la ni, Hon. Dery da di ya'anɛ zaŋ Nandom wadmaan kʋk la, lin da nan an Lawra-Manson Constituency yʋʋm si'a la ka da kɔ'ɔŋ kʋk la tisi Benjamin Kumbuor yʋʋm la vɔɔtʋg la ni, 2012 vɔɔdtʋg. Hon. Dery da niŋ Water Aid Partner Round Table, NGOs la'asʋg Kʋkraan, ka Water Aid da gɔti li ligidi yɛla yʋʋm piiga (1993-2003) 2021Girima daan Dery, onɛ da an Wabυg Naadɔɔg wadmaanib la kpɛɛm nyaandɔl n bɛ ti Ghana naam yir linɛ paae anu la ni.Yυma 2008 la ni ka  Girima daan Dery n da nyaa di Nandom wadmaanib kυk linɛ bɛ Lawra-Nandom Sυυlυm la, amaa ka o da kɔɔgi li yυma 2012 vɔt la ni onɛ Benjamin Kumbuor n da nyaad nɛ taaba la. Girima daan Dery onɛ da lɛn an Water Aid Partner Round Table la kpɛɛm linɛ buon ye NGOs ka Water Aid dim da mɔri yina yυʋma (1993-2003). 2021 yʋʋm la nwadig yinne la dapisi nɛ yinne daar la, ba da tis wadmaannib yir la yʋda ka ti zugraan da gaŋ Hon Dery  ye o kpɛn bɛ Interior minister kpɛŋ tʋʋma la ni.

## '''O mɛŋ bɛllim yɛla'''
Ambrose anɛ Catholic karimbiig ka di pua mɔr biig yinne.

## '''Laasυg tʋʋma namin'''
O da paas Constitutional, Legal and Parliamentary Affairs ka da lɛn paas Selection Committee la ni. 

## '''Ghanvɛɛnsa'''
Andrew Egyapa Mercer

**Andrew Kofi Egyapa Mercer** (25 May 1973) anɛ Gaana lɔya nɛ pɔlitiks nwɛɛd. O paasnɛ Wabʋg Naadɔɔg, NPP la ni. Onɛ an Wadmaani tis Secondi sʋʋlim n bɛ Westhern Region, Gaana la. O da die Naam la yinɛ Papa Owusu-Ankomah, onɛ da an Wadmaan yʋma pisi la nuugin.

## On siniŋ siem nɛ o sakur yɛla
Ba da dua Andrew Kofi Egyapa Mercer nɛ Sekondi n bɛ Western Region sʋʋlim, Ghana la. O saam da anɛ James Mercer, onɛ an Gaana lɔya nɛ Gbammiid la. O da keŋ Chapel Hill Preparatory Schooli bɛ Takoradi la o primary saŋa. Ka tɔlis keŋi Adisadel College n bɛ Cape Coast la, ani ka o da die o GCE Ordinary level nɛ GCE Advanced level kasɛtta gbana. O da paam suori kpɛn University of Ghana, o da naae ani ka die Bachelor of Arts in Humanities nɛ Bachelor of Laws kasɛtta gbana. O da lɛn keŋ Ghana School of Law zamis ka yʋʋm paam suori lieb lɔya Gaana kpɛla on da sɔbi ba karim gaad taaba ka di bʋʋt la yɛla.

## O tʋʋma yɛla
Egyapa Mercer da pinili o tʋʋma nɛ nwɛnɛ sakur bilnɛ Messrs. Acquah-Sampon and Associates, banɛ maan sininami bɛ Accra la yʋʋm tusa ayi nɛ anaasi (2004) la ni. O da naal First Atlantic Bank n bɛ Ankara la yʋma tusa ayi nɛ ayɔpɔi la ni (2007) tʋmi assistant manager tʋʋma ka tɔlis tuoni yʋʋn lieb kpɛɛm tis banɛ gɔsid wada yɛla la (head of the legal department). On da bɛ First Atlantic, o da nya yʋʋm tusa ayi nɛ pii nɛ ynne (2011) la ni nɛ Naadɔɔg nidib ka Papa Owusu-Ankomah di ka bas o. Yʋʋm tusa ayi nɛ piinɛ atan la ni ka o da basi o tʋʋma la ka keŋ yɔɔgi o mɛŋ tʋʋma dinɛ yʋʋri an Messrs. Mercer and Company, banɛ tʋm lɔyanam tʋʋma, Ankara.

## O pɔlitiks bɛlim
Egyapa Mercer da zuŋi o pɔlitiks nwɛɛbnɛ yʋʋm tusa ayi nɛ piinɛ ayuobʋ Nwadisa anii la ni dabpiinɛ anaasi daar (14 August 2016) Sekondi pʋʋgʋn. O zuŋir la nii, nidib bɛdigʋ da nwɛnɛ Alan John Kyerematen, da pian ya ka saal nidib la ye ba vɔɔtim tisi Egyapa Mercer nɛ Nana Akuffo-Addo ka ba liebi ba Wadmaanib nɛ ba pirɛsidɛn. Yʋʋm tusa ayi nɛ piinɛ ayuobʋ, December 2016 vɔɔt la da nan bɔɔd paar la Naanyaadib la da tʋm tʋʋma bɛdigʋ paal nidib la ye ba vɔɔtim tisi ba. Yinne, Naanyaadib la da nwaas taaba Sekondi Methodist Park la ni. Egyapa Mercer da nyaŋi Emmanuel Assifuah onɛ an Maasim tiig Naadɔɔg, National Democratic Congress nid la, Daniel Essuman onɛ an Progressive People's Party nid la, nɛ Peter Arthur onɛ bɛ Convention People's Party la. Egyapa Mercer da paam vɔɔtnam tusa piinɛ ayuobʋ, kɔbisnii nɛ pistan nɛ awai (16,839) dinɛ an pisnu nɛ awai dual pisnaasi nɛ ayɔpɔi kɔbiga pʋʋgin la (59.47%) yi vɔɔtnam la wʋsa pʋʋgin.

**Wadmaan tʋʋma**

On da an Wadmaan la, Egyapa Mercer da kpɛn bɛnɛ nɛ o sʋʋlim dim ka nyaŋi maal dinɛ ka o daa yɛli ziel ye o na maal la. Tʋʋmbanɛ ka o daa tʋm la sieba anɛ o da tis kɔmputanam anu (five desktop computers) nɛ d laad ka di sam na an nwɛnɛ Dolar tusa anaasi (US$4,000) Sekondi gbana buorig (Library). Nɛ da anɛ ye di sʋŋ paalʋg nɛ zamisʋg o sʋʋlim la. O da lɛn sʋŋi yɔ Gaana siidi tusa anu GH₵5,000 sam kanɛ ka Sekondi Eleven Wise, a Division 1 league club bɛ o sʋʋlim la da mɔr bɛ Ghana Football Association; ka banɛ bɔɔd bɔɔl nwɛɛdib la yɔ sam kanɛ kpɛlim la, Gaana siidi tusir yinne nɛ kɔbis tan GH₵1,300.

## Gbanvɛɛnsa
Andy Kwame Appiah-Kubi

**Andy Kwame Appiah-Kubi** (7 sigir nwadig 1957) anɛ Ghana pɔlitis nwɛɛd ka an wadmaani paas Wadmaanib yikanɛ paasi ayɔpɔi nɛ anii la Ghana Republic kanɛ paasi anaasi la ni ka zie tis Asante-Akim North Constituency bɛ Ashanti Region ka zi'e wabʋg na'adɔɔg nɔba zug.

## Sakur ken yɛla
Andy mɔr BA (Hons), MBA nɛ LLB University of Ghana, bɛ Legon. O lɛn mɔr kasɛtta gbaʋŋ tita'ar bɛ wada tʋʋma n yit Ghana wada sakur ni.

## Tʋʋma
Yʋʋm tusir nɛ kɔbiswai nɛ pisnii nɛ awai la ni (1989), Andy da anɛ chief executive officer tis Ideal Veterinary Supply ti paae yʋʋm tusir nɛ kɔbiswai nɛ piswai nɛ anaasi la ni (1994). O da tiaki lieb country Director tis AFEX International group tʋʋma la ken paae yʋʋm tusa ayi' nɛ yinne (2001) ka o da lɛn bas ka tiaki an Deputy Executive Secretary tis Free Zones Board, o da tʋmnɛ ala ken paae yʋʋm tusa ayi' nɛ awai la ni (2009). O da tiak tʋʋma yaasi an Chief Executive Office tis Appiah-Kubi and Associates.

## Pɔlitis nwɛ'ɛb yɛla
Andy da nya wabʋg na'adɔɔg wadmaanib kʋk la yʋʋm tusa ayi' nɛ pii nɛ ayuobʋ (2016) ka di zieni tis Asante-Akim North Constituency wadmaanib yikanɛ paasi ayɔpɔi la Ghana republic kanɛ paasi anaasi la ni. Pirɛsidɛn, Nana Addo Dankwah Akufo-Addo da gaŋ o ye o an Deputy Minister tis Railways Development .

Ba da lɛn vɔɔt tis o yʋʋm tusa ayi' nɛ pisi (2020) vɔɔtʋgin la yaas paas Wadmaanib yikanɛ paasi anii Ghana Fourth Republic la ni. O da paam vɔɔt tusa pisi nɛ anu nɛ awai (25,009) dinɛ an pisyuobʋ nɛ atan' dual piswai nɛ yinne kɔbiga pʋʋgin (63.91%) ka NDC nid Alhaji Adams Sulley Yussif paam vɔɔt tusa pii nɛ anaasi nɛ kɔbiga nɛ pisi nɛ atan' (14,123) ka li an pistan' nɛ ayuobʋ dual yinne kɔbʋga pʋʋgin (36.1%).

## Laasʋg nam banɛ ni ka o tʋm
Andy paas laaskanɛ gɔsid Holding Offices of Profit Committee ka lɛn paas Foreign Affairs Committee.

## Mɛŋ bɛllim
Andy anɛ Kristo biig.

## Daʋŋ
Yʋʋm tusa ayi nɛ pisi Nwadisa awai la nii, September 2020, kɔɔtʋ da ye Andy gɛɛs wada on da yɛl ye on diya ka pianad la nan bɛ kɔɔtʋ ni la. Ba da zɛrig o ye o nɔk o footonami tabi lɔɔm ka maal maal foot titada kpa, tabil bɛɛ yaal ka yɛl ye ba gaŋ o ye o zien Naadɔɔg la zug.

## Gbanvɛɛnsa
Andrew Asiamah Amoako

**Andrew Asiamah Amoako** (24 February 1966) o anɛ Ghana lɔya, pɔlitis nwɛɛd ka paas Wadmaanib yikanɛ aan anii la, Ghana Republic kanɛ paasi annaasi la ni. Ba da vɔɔt o ka o lieb wadmaan nɛ yʋʋm tusa ayi' nɛ pisi la ni. O da pʋ zien naadɔsia nɔbir zugɔ. Nannanna, onɛ an Fomena n bɛ Kumasi sʋʋlim la wadmaan. Onɛ lɛn an Wadmaanib yikpɛɛm kanɛ paas ayi'.

## Vʋm nɛ o sakur yɛla
Ba da dua Amoako nɛ yʋʋm tusir kɔbiswai nɛ pisyuobʋ nɛ ayuobʋ 24-02-1966, Wioso-Adansi n bɛ Kumasi sʋʋlim la. O mɔr MSc in |r of Arts Zaba pansigir (Conflict Resolution) nɛ LLB (Law) yi Kwame Nkrumah University of Science and Technology nɛ lɔyanam kasɛta gbaʋŋ (professional law licence (BL) yi Ghana lɔyanam sakurin la.

## O tʋʋma yɛla
On daa nam pʋ kpɛn pɔlitis la, o daa anɛ lɔya bɛ Minka Premo and Co. (Akosombo Chambers). O daa lɛn an Estates Officer, Land Officer nɛ Valuer Kumasi Metropolitant Assembly la ni.

## Pɔlitiks
On da gbane ye o kʋ nya yʋʋm tusa ayi' nɛ pisi 2020 vɔɔtʋg la ka di yinɛ o mɛŋ naadɔɔg dim la pʋ maal o sʋʋŋa la, nyaaŋ o da gbane ye o na nyaa o kɔnɔ-kɔnɔ ka o kʋ dɔl naadɔsiaa.

O da anɛ Wabʋg naadɔɔg la  nid, ka dɔlisi ba wada gbaʋŋ la zug 3(9), daa yisi o mɛŋ ka yɛl Wadmaan yikpɛɛm la ka o tien yidim la ye o kʋk la yʋʋŋ anɛ zaalim yʋʋmtusa ayi nɛ pisi la nwadis anii la dabpiinɛ atan daar dɔlisid wada gbaʋŋ la yɛl siem zug 97(1) . Amoako da pʋ siakɛ ka ye ba yis o nɛ naadɔɔgin la ka ba pʋ yis o wada maalʋginɛ. Ka ye di anɛ Wadmaanib yir la maaa na nyaŋi yis o ka naadɔɔg kʋ nyaŋi yis o ye o ka wadmaan na. Lɔya Kwaku Asare da siaki Amoako yɛl siel la, ka yɛl ye gbaakanɛ ka ba gbane la anɛ ba dɔlis wada suor, ka di anɛ ba keŋ kɔɔtʋ nwɛnɛ wada gbaʋŋ la 99(1) yɛl siem la.

Amoako da di Fomena kʋk la yʋʋmtusa ayi nɛ pisi vɔɔtʋg la nɛ vɔɔtnam tusa piinɛ Ayi, kɔbisnii nɛ anu ka onɛ dɔl o ka aan o mɛŋ naadɔɔg nid la paam tusa piiga, kɔbisyɔpɔi nɛ piswai nɛ anii. Amoaka maaa da an Wadmaan kanɛ di yʋʋmtusa ayi nɛ pisi vɔɔt la ka pʋ zien naadɔɔg nɔba zugɔ. On da pʋ dɔl naadɔɔg la da sʋŋ o nɛ naadɔɔg ayi la wabʋg (NPP) nɛ maasim tiig, (NDC) da pʋ gat taaba. Vɔɔt la nyaaŋ ba da buos o buosa ka Amoako yɛl ye on pʋ mɔr taal nɛ wabʋg naadɔɔg la nɛ ban maal o siem la. Wabʋg naadɔɔg (NPP) gbansɔbid, John Boadu, yɛl ye Amoako na nyaŋi sɔb gbaʋŋ ka ba lɛn die o yaas. Yʋʋmtusa ayi nɛ pisi nɛ yinne yʋʋmpaal nwadig la daba ayɔpɔi daar, ba da gaŋ Asiamah ye paas Wadmaanib yir kpɛɛm nyaandɔl onɛ paas ayi. Ka di kpɛn Ghana gbana pʋʋgin ye on maa an onɛ pʋ dɔl naadɔɔg keŋɛ ka lieb kpɛɛm nyaadɔl.

**Laabanɛ ka o tʋm**

Amoako an kʋkdaani tis laaskanɛ yʋʋri an banɛ bɛ ɔfis banɛ mɔr nyɔɔd la, o daa paas banɛ gɔsid wadmaan yin suoya dɔlisʋg, laas kanɛ gɔsid Subsidiary Legislation, laas kanɛ gɔsid gbaʋŋ zamisʋg yɛla, nɛ banɛ gɔsid sanlimanam nɛ bugum yɛla.

## Mɛŋ bɛlim
Amoako anɛ karimbiig

## Gbanvɛɛnsa
Andrew Dari Chiwitey

**Andrew Dari Chiwitey** ( ba da du'a o nɛ 27 senlʋŋ nwadig 1970) anɛ Ghana pɔlitis nwɛɛd ka an wadmaani paas wadmaanib yir kanɛ paasi ayɔpɔi la Ghana republic kanɛ paasi anaasi la ni tis Sawla-Tuna Kalba Constituency kanɛ bɛNorthern Region sʋʋlim la, o zi'ennɛ Maasim tiig Naadɔɔg zug.

## On siiŋ siem nɛ o sakur yɛla
Chiwitey yinɛ Nakoiyiri teŋkanɛ bɛ Northern Region sʋʋlim Ghana la. o mɔr HND in Sec/Management Studies dinɛ ka o maal bɛ Tamale Polytechnic nɛ Masters in Human Resource Development nɛ B.A, Master of Arts ka o maal bɛ University of Cape Coast.

## Gbanvɛɛnsa
Anthony Akuka Atongi

**Mr. Anthony Akuka Atongi** onɛ ka nidib buon ye Tony,  du'am yʋʋm anɛ December 22, 1954, tisi o saam Mr. Bugnab Atongi nɛ  o ma Alapouka Azure, banɛ zan' digi ba nu'ug zug. Onɛ da an kpaanri tis o ma biis  piinɛ atan', dinɛ ka dab an anu ka pʋ'ab an anii, ka ayɔpɔi kpi.

Anthony da pin'ili o sakurnɛ Pusiga's L. A. Primary and Middle Schools. O da kɛŋ tuoni sɔb o kpansib buosa ka paam suor kɛŋ Tamale Secondary School, dinɛ ka buon ye Tamasco giŋa la. O da bɔɔd ligidi ye o da' gbaʋŋ amaa la'af da ka'e.  Suori ka'e la zugɔ o da sɔs ligidi yi o tɔn' yinne kanɛ bɛ Kumasi la ni ye o paami da' gbaʋŋ la.

“li da nɔk nwɛnnɛ bakɔi ayi ka o naam paam ligidi la da nam wʋsa.

= Pusʋg dimɛ sɛnlim philanthropist onɛ mɔr yʋma 67 ka sʋŋ nidib la yɛla. =
Banɛ daa maan yiiga tiɛɛr tisid Anthony Akuka Atongi onɛ digi o nu'ug zug la, zuanam nɛ buudi la daa buol nidib wʋsa ye ba la'asi tɛnrig onɛ kɛ ka dunia la an sʋm sieba la. O biig Getrude Atongi yɛl ye am biela la. O lɛm kɛŋ tuoni ye, nidib tusa yɛl ye ba da paam sʋŋir yit Anthony Akuka Atongi onɛ digi o nu'ug zug la da bɔɔdnɛ ye o kɛ ka dunia malisi tis nidib.

Atongi onɛ digi o nu'ug zug la da anɛ onɛ mɔr ya'am nɛ pʋtɛn'ɛr  sʋŋ dinɛ zi Atongi Family and Friends Basic Need Foundation, dinɛ ka o da gaadi li tuon tkɛŋ paae o kum 2018 ni. O daa kpinɛ December 31, 2021 ka ba mum o February 18, 2022 ni, o saam yir bɛnɛ Pusʋg dinɛ bɛ Upper East region la.

## O nu'ug tʋʋm
Atongi onɛ digi o nu'ug zug la anɛ pa'an, philanthropist, social worker, nɛ political activist bɛ New York dinɛ bɛ USA la.

## Anthony sʋŋ nidib siem.
La'anɛ Marcia, Lisa, nɛ Vennica ka' o bidu'aris la, o da gɔsi ba nɛ sʋ'ʋŋa. Anthony onɛ digi o nu'ug zug la o da pʋdigi o la'ad ye li sʋŋ o mɛŋ tɛŋ Ghana, Pusiga, Tayondo, Jamaica nɛ bɛdigʋ sa.

O lʋgʋr la da nɔk Hairiya Primary School dinɛ bɛ  Pusiga A la ni,  dinɛ ka sakur biis nwɛnnɛ 85% yʋ'ʋn mɔr kukzi'era, sakur fuud nɛ ta'adanam. Di lɛm tisnɛ  A-nwaandaag-gʋ'-waad nidib piinɛ anu Pusiga pʋʋgʋn nɛ O pʋ'a tɛŋin Tayondo.

## O buudi yɛla
O da anɛ saam sʋŋi tis biis atan' banɛ an Gertrude, Judith, nɛ Anthony Jr. Anthony da lɛm anɛ onɛ an yaadaʋ sʋŋi tis Kylie, Sarah nɛ Emmanuel paasnɛ Gifty Appini.

## Gbanvɛɛnsa
Angela Oforiwa Alorwu-Tay

**Angela Oforiwa Alorwu-Tay** anɛ Ghana  pɔlitis nwɛɛd ka paas wadmaanib yikanɛ paasi ayɔpɔi la Ghana  Republic kanɛ paasi anaasi la, zieni tisi Afadjato South n bɛ Volta Region sʋʋlim la. O anɛ maasim tiig naadɔɔg la nid (Ghana ). O da paas puaba anu banɛ ka ba da vɔɔti tisi ba yi puaba awai banɛ da nyaa Volta Region la pʋʋgin.

## O sakur yɛla
O mɔr (Hons) BA yi University of Ghana ni, diploma yi West Africa Computer Science Institute ka mɔr GCE O'level yii Nkonya Secondary School. O mɛ lɛm mɔr MA degree in Democracy, Governance, Law & Development dinɛ ka o paam yi University of Cape Coast.

## Pʋʋsim
Angela anɛ Kristo biig

## O mɛŋ bɛlim
Ba da dua Angela Alorwu Tay nɛ yʋʋm tusir, kɔbiswai nɛ pisyɔpɔi nɛ yinne nwadisa anaasi la ni dabpiinɛ ayuobʋ daar

## Pɔlitiks
Yʋʋm tusa ayi nɛ piinɛ anu (2015) ni, o da nya nɛ o maasim tiig (NDC) nidib sieba ka o di ka basi ba ka zien o naadɔɔg nɔba zugʋ nya Afadjato South Constituency n bɛ Volta Region la kʋk la ka paam vɔɔtnam tusa anu, kɔbiga nɛ pistan nɛ anii (5,138) gaad Mr Reuben Kornu onɛ da paam vɔɔtnam tusir yine, kɔbisnaasi nɛ piinɛ awai (1,419), Miss Kafui Takyi  da paam vɔɔt tusir yinne kɔbistan nɛ pisyuobʋ nɛ ayuobʋ (1,366), Mr Eben Kay Hodo mɛ da paam kɔbisnii nɛ pisi (820), Mr Victus Agbesi mɛ da paam vɔɔt kɔbis nu nɛ pisyɔpɔi nɛ ayɔpɔi (577) ka Miss Susie Adoboe mɛ da paam vɔɔt kɔbisnu nɛ pisnu nɛ awai (559). O mɛ zab pʋab yɛla ka gbane gɔmena la ye kɛl ka on daa ziel nɔɔr ye o na nɔk pʋab pistan kɔbiga pʋʋgin 30% paasi o ministanam la pʋʋgin la.

## Tʋʋma
O da anɛ gbaʋŋ sɔbidi tis Unique Insurance CO. Yʋʋm tusir, kɔbiswai nɛ piswai nɛ awai (1999) paae yʋʋm tusa ayi nɛ piinɛ atan (2003). O da lɛn an Manager Tahnaf Service yʋʋm tusa ayi nɛ anaasi (2004) paae yʋʋm tusa ayi nɛ piinɛ ayi (2012). O da lɛn an Diisi din yi yʋʋm tusa ayi nɛ piinɛ ayi la (2012) paae yʋʋm tusa ayi nɛ piinɛ ayuobʋ (2016).

## Gbanvɛɛnsa
Anthony Annan

**Anthony Gildas Kofi Annan** (du'am yʋʋm- 21 July 1986) anɛ Ghana bɔɔl nwɛ'ɛd onɛ nwɛ'ɛdi midfilda.

## O kilab nwɛ'ɛb
Ghana ni

Bani da du'a o Accra laa, Anthony Annan pin'ili nwɛ'ɛd bɔɔl nɛ Super Rainbow Stars dinɛ bɛ Cape Coast, Ghana. O lɛm nwɛ' tis Cape Coast Venomous Vipers dinɛ bɛ Ghana Division one league ka naam pɛ'ɛs Sekondi Hasaacas yʋʋm 2003 ka nya'aŋ ka o kɛŋ Accra Hearts of Oak yʋʋm 2005 la ni. Onɛ bɛ Accra Hearts of Oak la nii, Annan da anɛ  dasan kani an midfilda tita'ar Ghana wʋsa ni.
O mɔri midfilda baŋir nɛ gɔɔl diib baŋir wʋsa, ka maali o mɛŋ ka nidib nɔŋ o bɛdigʋ Ghana ni.Annan pɛ'ɛs Accra Hearts of Oak dinɛ yi Sekondi Hasaacas FC bɛ 2005–06 league yʋʋm la ni.

## O kilab nwɛ'ɛb

: *Mach bani nwɛ' 18 April 2018 ni*

# ^ Jump up to:***a*** ***b*** ***c*** ***d*** ***e*** Appearance(s) in the UEFA Europa League
# **^** Six appearances in the UEFA Europa League, five appearances in the UEFA Champions League, appearance in the Mesterfinalen
# **^** Appearance(s) in the UEFA Champions League

### International
*As of 20 January 2013*

**International gɔɔlnam**
Anthony Effah

**Anthony Effah** anɛ Ghana pɔlitis nwɛɛd ka da paas Seventh Parliament of the Fourth Republic of Ghana zieni tis Asikuma-Odoben-Brakwa Constituency linɛ bɛ Central Region la Wabg naadɔɔg, New Patriotic Party nɔba zug.

## On siniŋ siem nɛ o sakur yɛla
Ba da dua Effah nɛ yʋʋm tusir, kɔbiswai nɛ pisyuobʋ yʋʋmpaal nwadig dabpisi nɛ anaasi daar (24 January 1960) ka o yi Breman-Brakwa bɛ Central Region sʋʋlim, Ghana. O da maali o Bachelors' degree in Economics yʋʋm tusir, kɔbiswai nɛ pisnii nɛ anu la ni (1985) ka lɛm maali o Executive Masters' in Business Administration (Finance) University of Ghana yʋʋm tusa ayi nɛ atan (2003) la ni.

## Tʋʋma yɛla
Effah da anɛ Director of Risk Management and Compliance tis Fidelity Bank dinɛ bɛ Accra. O da lɛn anɛ Board of Governors kʋkdaani tis Brakwa-Breman Rural Bank.

## Pɔlitis
Effah anɛ Wabʋg naadɔɔg, New Patriotic Party nid. O da anɛ wadmaani tis Asikuma Odoben Brakwa Constituency dinɛ bɛ Central Region la din yi yʋʋm tusa ayi nɛ piinɛ ayɔpɔi la (2017) paae yʋʋm tusa ayi nɛ pisi nɛ yinne (2021). O da di wadmaan kʋk la yʋʋm tusa ayi nɛ piinɛ ayuobʋ (2016) Ghana wʋsa vɔɔtʋg la ni nɛ vɔɔt tusa pisi nɛ atan, kɔbisyɔpɔi nɛ pisyuobʋ (23,760) dinɛ zɛm nɛ vɔɔt pisnu dual yinne kɔbiga pʋʋgin (50.1%) yi vɔɔt la wʋsa pʋʋgin ka maasim tiig naadɔɔg, NDC wadmaan naanyaad la, Alhassan Kobina Ghansah da paam vɔɔt tusa pisi nɛ atan kɔbistan nɛ pistan (23,330) yi vɔɔt la wʋsa pʋʋgin dinɛ an vɔɔt pisnaasi nɛ awai duali ayi kɔbiga pʋʋgin (49.2%) yi vɔɔt la wʋsa pʋʋgin, PPP wadmaan naanyaad la, Richard Ato Quinoo da paam vɔɔt kɔbisyi nɛ pistan nɛ ayɔpɔi (237) dinɛ an vɔɔt nɛɛm duali anu kɔbiga pʋʋgin (0.5%) yi vɔɔt la wʋsa pʋʋgin ka CPP wadmaan naanyaad la, Hayford Amoakoh da paam vɔɔt piswai (90) dinɛ zɛm nɛ nɛɛm duali ayi kɔbiga pʋʋgin (0.2%) yi vɔɔt la wʋsa pʋʋgin.

Yʋʋm tusa ayi nɛ piinɛ awai (2019) la ni, O da paas laaskanɛ gɔsid ligid-diisim yɛla (Finance Committee).

## Mɛŋ bɛllim
Effah anɛ Kristo biig.

## Gbanvɛɛnsa
Anthony Mwinkaara Sumah

**Anthony Mwinkaara Sumah** (Ba da dʋa o nɛ yʋʋm tusir, kɔbiswai nɛ pisnii nɛ ayi, Yʋʋmpaal Nwadig dabpiinɛ ayɔpɔi daar, 17 January 1982) anɛ Ghana pɔlitiks nwɛɛd ka an Maasim tiig Naadɔɔg, National Democratic Congress nid. O anɛ Wadmaani tis Nadowli Kaleo Constituency sʋʋlim n bɛ Upper West Region la

## On siniŋ siem nɛ o sakur yɛla
Mwinkaara yinɛ Charikpong bɛ Upper West Region sʋʋlim, Ghana. O da keŋnɛ St. Anthony's primary school ka tɔlis keŋ Tuolu Senior High School. Din nyaaŋ o da keŋ University of Ghana bɛ Legon la maal Bachelor of Science Degree in Health service administration.

## Gbanvɛɛnsa
Anlo Constituency

**Anlo Constituency** anɛ constituencies yinnɛ linɛ mɛ paasi ti Ghana wadmaanib yir la. Ba mɛ vɔtidnɛ gaŋidi ba wadmaan onɛ ka ba bɔɔd ye o zieni ba nɔba zug wadmaanib yir la ni vɔɔtʋg saŋa. Anlo bɛnɛ Keta district dinɛ bɛ Volta Region, Ghana teŋgbauŋun.

## Lin kpi'e zin'isi'a
District la bɛnɛ Keta sʋ'ʋlim linɛ bɛ Volta Region Ghana teŋgbauŋun.

Wadmaanib banɛ kpɛn wadmaanib yir la

 

· 

· 

· 

· 

· 

· 

## Ghanvɛɛnsa
Anthony Osei Boakye

**Anthony osei Boakye** (Ba da dua o nɛ yʋʋm tusir, kɔbiswai nɛ pisnaasi nɛ awai, sawaar nwadig dabpiinɛ anu daar  ka an Ghana pɔlitis nwɛɛd ka an Ghana republic kanɛ aan anaasi la wadmaanib yir kanɛ paas ayuobʋ la nid, ka zie tis Atwi Nwabiagya south teŋ kanɛ bɛ Ahanti region Ghana nwa ni la.

## Mɛŋ vʋm bɛllim nɛ sakur ken yɛla

O keŋɛ university of cape coast naae nɛ o Bachelor of science digirii kasɛta gbaʋŋ yʋʋm tusir, kɔbiswai nɛ pisyɔpɔi nɛ ayɔpɔi (1977) la ni. Onɛ daa an kpɛɛm kanɛ gɔsid produce buying company limited la. O anɛ karimbiig ka mɔr pua nɛ biisa atan nɛ yaas ayɔpɔi.

## Pɔlitis nwɛɛb yɛla

Ba da vɔɔt gaŋ Boakye ka o an wadmaan bɛ Ghana republic kanɛ aan anaasi wadmaanib yir kanɛ paas ayuobʋ la ni, 7 yʋʋmpaal nwadig 2013 la ni, Ghana yʋʋm vɔɔdʋg titaar kanɛ da bɛ yʋma 2012 la nyaaŋ la ka o da mɔr 74.29% yit vɔɔtnam la wʋsa kallin. O an wadmaan tʋm ala hali ti paae 6 yʋʋmpaal nwadig la 2017.

## Gbanvɛɛnsa
Archibald Yao Letsa

**Archibald Letsa** anɛ Ghanaian pɔlitis nwɛ'ɛd ka an Wabig Paati la nid Ghana nwa ni. Onɛ an Volta Regional minister tis Ghana. O da paamnɛ gaŋir yi Zugdaan Nana Addo Danquah Akuffo-Addo bɛ January 2017 ka da paam tuon gaadʋg yit bani bɛ palimet la ni bɛ February 2017 ni.

## O sakur yɛla
Letsa keŋi o secondary sakurnɛ bɛ St.Peter's Senior high school Nkwatia Kwahu Ghana.

## Gbanvɛɛnsa
Armed Forces Revolutionary Council (AFRC)

**Armed Forces Revolutionary Council (AFRC)** da anɛ military Junta dinɛ da faaen paŋ Ghana din yi yʋʋm tusir, kɔbiswai nɛ pisyɔpɔi nɛ awai nwadisa ayuobʋ daba anaasi daar (June 4, 1979), paae yʋʋm tusir, kɔbiswai nɛ pisyɔpɔi nɛ awai nwadisa awai dabpisi nɛ anaasi (September 24, 1979).

## 4 June military coup
AFRC da die naam dɔlisid coup dinɛ da yis Supreme Military Council, dinɛ mɛ an military regime. Fassi ka June 4 coup da maal, ba da mɔnɛ ye ba maal May 15, 1979, ka ba da gbane Flt. Lt. Jerry Rawlings nɛ sieba. Ba gbanar la da anɛ ye di maligim kɛ ka nidib baŋi ba nɛ young officersi da yisi ba June 4 bɛkɛʋng. Zaba kanɛ da naam dabisir la wʋsa la nii, soogianam bɛdegʋ da kɔɔŋi ba nyɔvʋr. Bama anɛ Major General Odartey-Welllington onɛ da gaad gɔmena nimbanɛ da pʋ siak ye bam aal coup d'état la. Soogia banɛ da kpi daakan anɛ Colonel Joseph Enningful onɛ da an Commander kʋdʋgʋ tis Support Services bɛ Ghana Armed Forces. Soogia banɛ da kpi sieba anɛ Second-Lieutenant J. Agyemang Bio, Corporal William Tingan, Lance Corporal Sorkpor, Trooper Samuel Larsey, Trooper Emmanuel Koranteng-Apau, Lance Corporal Gabriel Follivi nɛ Lance Corporal Mamudu Kalifa. Ba da mumi ba wʋsa nwɛnɛ military honours nɛ Osu Military Cemetery bɛ Accra la.

## Ya piisʋg
Sankan la ba da pinil ya piisʋg, 'House cleaning' tʋʋmkanɛ an ye di yis naayiigim nɛ faaŋ. Ba da gbane Ghana sooogia kʋda, Lt. Gen. Afrifa, Gen. Acheampong nɛ Lt. Gen. Akuffo nɛ nidiba anu banɛ an senior officers banɛ ka ba tɛnɛs ye ba anɛ naayiis dɔlisid kɔɔtkanɛ ka gɔmena da maal. AFRC gɔmena la da gbane lʋgʋr sieba faan ba laad ka J. K. Siaw da paas.

AFRC da bas suor ka vɔɔtʋg kanɛ ka ba gbane ye ba maal la keŋ tuoni maal ka da vɔɔt Dr. Hilla Limann onɛ da bɛ People's National Party da lieb zuraan Ghana Third Republic la ni.

## Banɛ bɛ di pʋʋgin
AFRC mɔr nidib piinɛ anu ka ba bɛ di pʋʋgin (15 members).

## Commissioner nam
Commissioner nam da bɛnɛ Minister of state nɛ banɛ tʋm gɔmena kʋda ni. Commissioner nam sieba tʋm ministries sieba ni AFRC saŋa. 

## Gbanvɛɛnsa
Arthur Ahmed

**Arthur Ahmed** anɛ Ghana nid kanɛ pɔlitis wɛɛd nɛ wadmaan tis Okaikwei South Constituency n bɛ Greater Accra Region sʋʋlim lin yi yʋʋm tusa ayi nɛ piinɛ atan (2013) ti paae yʋʋm tusa ayi nɛ piinɛ ayɔpɔi (2017) o anɛ wabʋg naadɔɔg nid.

## On siniŋ siem nɛ o sakur yɛla.
O yinɛ  Nsuta Mampong n bɛ Ashanti Region sʋʋlim. Arthur daa die o kasɛtta gbaʋg kane bounye Ordinary level certificate bɛ Accra Academy nɛ o GCE Advanced Level certificate bɛ Abuakwa State College.

## O tʋʋma yɛla
On na an kpɛɛm bɛ Ackwell Entreprise nɛ contracts tʋʋma.

## Pɔlitis
Ba daa vɔɔti tis o ka o lieb wadmaan tis Okaikwei South Constituency lin yi yʋʋm tusa ayi nɛ piinɛ atan (2013) ka ba lɛn vɔɔti tis o ya'as bɛ yʋʋm tusa ayi nɛ piinɛ ayuobʋ (2016) vɔɔtʋg la ni.

## O pʋadiir yɛla
O mɔr pʋa nɛ biis atan.

## O pʋʋsim yɛla
O anɛ karimbiig.

## Gbanvɛɛnsa
Asaana Francis

**Francis Asaana** anɛ Chief Executive Officer tis Quality Medical Centre ka lɛn an Zugraani tis Upper East Region asʋo-m-mɛŋ sibitinam banɛ tʋm nɛ nwaae daʋg gu waad.

## Tʋʋma
O da anɛ Garu-Tempane District Director of health services. O da anɛ Upper East Old Vandals Association zuraan.

Ka din nyaaŋ ka o lieb National Old Vandals Association zugraan nyaadɔl.

Asaana da anɛ Chief executive officer tis Quality Medical Centre bɛ Garu nɛ Bawku la, onɛ da lɛn sʋ'oe Quality FM bɛ Garu la nɛ tʋʋma zin'isieba.

## Pɔlitis
O da nya' yʋʋm tusa ayi nɛ piinɛ ayuobʋ Wadmaannib vɔɔtʋg la ni bɛ Garu sʋ'ʋlim, o da pʋ zi'en Na'adɔsi'a nɔba zugɔ.

## O kum yɛla
Francis Asaana da maal ka'alimnɛ yʋʋm tusia ayi nɛ pisi nwadisa anii la dabpisi daar. Fassi ka o maal ka'alim la, o da ye o wa'aenɛ Bawku amaa ka lɛɛ keŋi o zua san'an Garu la, hali nɛ ban ti mɔri o keŋɛ o mɛŋ sibiti la ni ka o tadig hali. Dua'ata banɛ da bɛ ani la da mɔ' ba mi'ilim bɛn amaa Asaana da basi o mɛŋ nwɛnɛ yʋ'ʋŋ kɛfpii nɛ yinne saŋa, 11:00pm.

## Mɛŋ bɛllim
O da anɛ yʋma pisnu sankanɛ ka o da maal ka'alim. O bas nya'aŋnɛ pʋ'a nɛ biis.

O da nya' yʋʋm tusa ayi nɛ piinɛ ayuobʋ Wadmaannib vɔɔtʋg la ni bɛ Garu sʋ'ʋlim, o da pʋ zi'en Na'adɔsi'a nɔba zugɔ.

## Gbanvɛɛnsa
Asamoah Gyan

**Asamoah Gyan** (du'am yʋʋm, 22 November 1985) anɛ Ghana ninkanɛ da an bɔɔl nwɛ'ɛd  onɛ da an sitiraka. Onɛ da an kabitin tis  Ghana national team la.

Gyan pin'ili o nwɛ'ɛb la nɛ bɛ 2003 nɛ Ghana Premier League club Liberty Professionals ka dit gɔɔlnam piiga yi nwɛ'ɛb piinɛ ayuobʋ pʋʋgʋn ka bɛnɛ yʋma atan' nɛ Serie A club Udinese dɔlisnɛ yʋma ayi' lɔɔn bɛ Modena netting bɛ zin'is piinɛ anu  yit leknam 53 nwɛ'ɛb ka Udinese nii, dinɛ ka o di gɔɔlnam pii  nɛ yinne (11) bɛ likmam pistan' nɛ awai (39) nwɛ'ɛb. Ka Tusa Ayi' nɛ anii (2008) nii, Gyan pɛ'ɛs Ligue 1 club Rennes ni, ka  di gɔɔlnam piinɛ anaasi bɛ leknam nwɛ'ɛb pisnaasi nɛ anii bɛ yʋma ayi' ni. Yʋʋm tusir nɛ piiga (2010) pʋʋgʋn nɛɛ, Gyan yʋ'ʋn pɛ'ɛs Premier League club Sunderland, o da digil kʋ'ʋg zabin kilab la ni ka di gɔɔlnam piiga bɛ Premier League nwɛ'ɛb pistan' nɛ anaasi ni bɛ yʋma ayi' ni.

Gyan an onɛ mɔr gɔɔlnami gati bɛ Ghana national team la ni, ka mɔr gɔɔlnam pisnu nɛ yinne (51). O da an  Ghana Kabiten bɛ FIFA World Cups  banɛ ka ba DA nwɛ' yʋʋm Tusa Ayi nɛ ayuobʋ (2006),  nɛ yʋʋm Tusa Ayi nɛ pii nɛ Anaasi (2014) la ni. Ka mɔr gɔɔlnam 6, onɛ mɔr gɔɔlnam gati sɔ' wʋsa bɛ African wʋsa bɛ World Cup pin'ilʋg. Gyan lɛn da nɔk Ghana keŋ 2004 Summer Olympics nɛ nɔɔr ayɔpɔi bɛ Africa Cup of Nations banɛ ka ba DA nwɛ' bɛ Yʋʋm Tusabayi' nɛ Anii (2008), yʋʋm tusa ayi' nɛ piiga (2010),  yʋʋm tusa ayi' nɛ pii nɛ ayi' (2012), yʋʋm tusa ayi nɛ piinɛ atan (2013), yʋʋm tusa ayi nɛ piinɛ anu (2015), yʋʋm tusa ayi nɛ pii nɛ ayɔpɔi (2017) nɛ yʋʋm Tusa Ayi nɛ piinɛ awai  (2019), kɛt ka ba naad ni bɛ 2008 nu runner-up bɛ 2010 nɛ 2015. O nɔki o  " LeGYANdry" piinɛ la bigis nidib bɛ Kempinski Gold Coast Hotel bɛ Accra la. Ka 20 June 2023 nii, Gyan da yɛl ye o kʋ lɛm nwɛ' bɔɔl ya'asɛ ka o gɛn' ya.

## O mɛŋ bɛllim
Gyan anɛ o ma bikpaan, Baffour Gyan Mensah (saam) nɛ o ma kanɛ digi o nu'ug zug, Madam Cecilia Amoako. O bier  Baffour Gyan mɛn da anɛ bɔɔl nwɛ'ɛd. Gyan pʋ'a anɛ Gifty Gyan ka ba mɔr biis atan' ka ba yʋ'ʋra an; Rafael Gyan, Frederick Gyan,  nɛ Floyd Gyan.

## O nwɛ'ɛb la kanl

### Klabnam

### International

## Gbanvɛɛnsa
Asante-Akim North Constituency

**Asante-Akim North constituency** anɛ constituency nam banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zi'enɛ tisi ba. Asante-Akim North constituency bɛnɛ Asante Akim North district linɛ bɛ Ashanti Region, Ghana sʋʋlim.

## Titɔdis
Li naam kʋk bɛnɛ Asante Akim North District linɛ bɛ Ashanti Region pʋʋgin, Ghana sʋʋlim.

## WadMaannib

## Vɔɔtʋg

## Gbanvɛɛnsa
Asawase Constituency

**Asawase constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. Asawase constituency nyɛ yʋʋr ye li anɛ Maasim Tiig Naadɔɔg la ɛɛnti dit naam anina, Ashanti Region wʋsa pʋʋgin. Asawase constituency bɛnɛ Kumasi Metropolitan district linɛ bɛ Ashanti Region sʋʋlim, Ghana la.

Ghana Electoral Commission da maal constituency lanɛ yʋʋm tusa ayi nɛ anaasi ka lin yi saŋkan, Maasim Tiig Naadɔɔg la dit naam anina. Li anɛ naam kʋk kanɛ tʋl hali bɛ Ashanti Region ka ba nyaad naam hali. Onɛ an wadmaan nannanna tis Asawase Consistuency anɛ Hon Muntaka Mohammed Mubarak onɛ an kpɛɛm bɛ Maasim Tiig Naadɔɔg la ni.

## Titɔdis
Li naam kʋk bɛnɛ Kumasi Metropolitan District pʋʋgin linɛ bɛ Ashanti Region, Ghana sʋʋlim.

## Labakʋda
Ghana vɔɔtʋg lʋgʋr la da pinil Constituency lanɛ yʋʋm tusa ayi nɛ anaasi la ni, di da paasnɛ constituency nam paala pisi nɛ awai banɛ ka ba da maal la ni. Constituency nam la da nɔbigi yi kɔbʋs yi paae kɔbʋsyi nɛ pistan. Asokwa East nɛ Asokwa West constituency nam la da laas nɛ an Asawase (Asokwa) constituency nɛ Oforikrom constituency linɛ an paal la.

## Wadmaannib

## Vɔɔtʋg

Wadmaan kanɛ da zini naam kʋk la zug ka da maal kaalim, Dr. Gibril. Muntaka Mohammed Mubarak da die naam lanɛ yʋʋm tusa ayi nɛ piinɛ ayi vɔɔtʋla nɛ vɔɔt tusa piinɛ yinne, kɔbiga nɛ pisnaasi nɛ ayi (11,142), ka die onɛ da maal kaalim ka o yʋʋr an Dr Gibrine onɛ mɛ da an Maasim Tiig Naadɔɔg nid, ka da die naam la yʋʋm tusayi nɛ anaasi la naar nwadis piinɛ ayi la nɛ vɔɔt tʋsa naasi, kɔbʋsnaasi nɛ pisyɔpɔi nɛ anaasi (4,474). Banɛ ka ba buoni ba ye Ghana Center for Democratic Development dim da pian ye vɔɔtʋg la naayiigim da pu paasi li pʋʋginɛ, amaa ka lɛɛ da kpɛnɛs nidib dabiem. O da lɛn di naam la yʋʋm tusayi nɛ anii wadmaanib vɔɔtʋg la ni.

## Gbanvɛɛnsa